laion/Wikipedia-Exotic huggingface dataset:
Hugo Lukas

Hugo Lukas (13. jaanuar 1901 Rakvere – 26. november 1983 Tallinn) oli eesti kontrabassimängija. 1914. aastal astus Hugo Lukas kõrgmasse algkooli ehk Laskejevi kooli Tallinnas Vene tänaval. Mandoliinimängu- ja muusika teooriaga tegeles ta kooli ajal iseseisvalt. Tänu heale vene keele oskusele töötas ta I maailmasõja ajal Bekkeri sõjatehastes (1912) vanempäevakirjutajana (tööliste registraator). Eesti Vabariigi algusaastail organiseeris ja esines mandoliinikvintetiga mitmel pool Tallinnas. Samal ajal õppis iseseisvalt ka viiulimängu sellekohase õppematerjali abil. 1921. aastal, peale Tartu rahu, mobiliseeriti Hugo Lukas Eesti sõjaväkke. Pärast sõjaväeteenistust 1923. aastal üritas viiuliga konservatooriumisse astuda, kuhu teda aga vanuse tõttu vastu ei võetud. 1927. aastal alustas õppimist prof. Jaan Tamme teoori- hiljem metsasarve klassis. 2 aasta pärast mängis ta juba Töölismuusika Ühingu sümfooniaorkestris, mida juhatas Nikolai Goldschmidt ja kes leidis võimaluse teda ka materiaalselt toetada. Edaspidi ta haiguse tõttu puhkpilli enam mängida ei saanud ja õppis Goldschmidti soovitusel 1933 – 1939 prof. Adolf Vedro kontrabassiklassis. 1936. aastal õnnestus saada koht Raadio Ringhäälingu orkestris, kus ta töötas kontrabassirühma abikontsertmeistrina kuni pensionileminekuni 1967. aastal. "Biograafiline lühiülevaade ERSO kontrabassirühma põhikaadrist : aastad 1926-1980 : diplomitöö | DIGAR". www.digar.ee. Originaali arhiivikoopia seisuga 31. juuli 2023. Vaadatud 31. juulil 2023.
Sedentaria

Sedentaria on hulkharjasusside alamklass. Alamklassi kuuluvad liigid on paigushulkharjasussid (sessiilsed organismid), kellel puuduvad liikumiselundid (jäsendid), nad elavad sageli merepõhjas neid kaitsva pika toru sees ja on üldiselt varustatud filtreerimisorganitega (biofiltraatorid). WoRMS-i andmeil (2023. aasta juuli seisuga) kuulub alamklassi kaks infraklassi ja üks sugukond: Infraklass Canalipalpata Infraklass Scolecida Sugukond Chaetopteridae Fülogeneesi põhjal on Sedentaria hulkharjasusside klaad, millesse kuuluvad muuhulgas näiteks eraldi klassina hästituntud vööussid. Koos klaad Errantia’ga moodustab Sedentaria Pleistoannelida klaadi. Palpata Sedentaria. marinespecies.org
Juhan Alase dendraarium

Juhan Alase dendraarium asub Saaremaal Kuiste külas. Juhan Alas rajas oma dendraariumi innustatuna Mihkel Ranna tööst aastail 1933–1937. Tema puudekogu sisaldab umbes 80 võõrpuuliiki. Väga ilus on Jaapanist pärineva küpressilise – hiibapuu eksemplar. Sahhalini nulg ning mandžuuria saar (üle 10 m kõrge) esindavad Kaug-Ida liigirohket taimestikku. Virgiinia kadakas on oma pärislevikualal – Põhja-Ameerikas – parim pliiatsipuit. Fraseri nulu kodumaa on samuti Põhja-Ameerika idaosa jne.
Palpata

Palpata on hulkharjasusside alamklass. Esmakirjeldus 1997. aastast. Ametlikku kinnitust pole leidnud. (teistel andmetel loetakse Palpata alamklassi Sedentaria sünonüümiks). Selts Polygordiida Selts Protodrilida Palpata. marinespecies.org Sedentaria. itis.gov
Terebellida

Terebellida on hulkharjasusside selts infraklassist Canalipalpata. Nagu enamik hulkharjasusside liike, on peaaegu kõik Terebellida liigid mereloomad. Enamik neist on väikesed paigushulkharjasussid (sessiilsed organismid), kes elavad väikestes torudes, mille nad ehitavad mudast või sarnasest substraadist või siis uuristuvad merepõhjas liiva sisse. Enamik Terebellida liike on detritofaagid. Tuntuim Terebellida sugukond on Alvinellidae. Alamselts Cirratuliformia Alamselts Terebelliformia Terebellida. marinespecies.org
Tšonhari raudteesild

Tšonhari raudteesild on raudteesild, mis ühendab üle Sõvaši Krimmi poolsaart Hersoni oblasti Tšonhari poolsaarega. Tšonhari sild
Litterkõdrik

Litterkõdrik (Noccaea) on taimeperekond ristõieliste sugukonnas. Noccaea caerulescens – alpi litterkõdrik, alpi litterhein Noccaea densiflora Noccaea rotundifolia – ümaralehine litterkõdrik, ümaralehine litterhein Noccaea stilosa – maadjas litterkõdrik, maadjas litterhein Noccaea andmebaasis eElurikkus.
Korispoor

Korispoor (Chorispora) on taimeperekond ristõieliste sugukonnas. Chorispora tenella – õrn korispoor Korispoor andmebaasis eElurikkus.
Linnutuder

Linnutuder (Neslia) on taimeperekond ristõieliste sugukonnas. Neslia paniculata – põld-linnutuder Linnutuder andmebaasis eElurikkus.
Hanekress

Hanekress (Schivereckia) on taimeperekond ristõieliste sugukonnas. Schivereckia doerfleri – Dörfleri hanekress Hanekress andmebaasis eElurikkus.
World Register of Marine Species

World Register of Marine Species (inglise keelest 'mereliikide maailmaregister'; akronüüm WoRMS) on mereorganismide taksonoomiline andmebaas. WoRMS asutati 2008. aastal. Peakorter asub Belgias Oostendes. 2018. aasta veebruari seisuga oli andmebaasis registreeritud 480 931 mereliigi nime (sealhulgas sünonüümid). ITIS Koduleht
Shanieka Ricketts

Shanieka Ricketts (sündinud 2. veebruaril 1992) on Jamaica kolmikhüppaja. Ta võitis 2019. aasta maailmameistrivõistlustel Dohas Yulimar Rojase järel hõbemedali tulemusega 14.92. 2022. aasta maailmameistrivõistlustel Eugene'is oli ta Rojase järel teine tulemusega 14.89. Rahvaste Ühenduse mängudel Birminghamis võitis ta kuldmedali võistluste rekordiga 14.94. Väljas Sees Allikas: Rahvusvaheline Kergejõustikuliit "Shanieka Ricketts". www.eurosport.com. Vaadatud 31. juulil 2023. Shanieka Ricketts Rahvusvahelise Kergejõustikuliidu kodulehel (inglise)
Bridžimängijate loend

Siin on loetletud bridžimängijaid Terje Aa, norra bridžimängija, Euroopa meister Pierre Ghestem, prantsuse bridžimängija, maailmameister, olümpiavõitja, mitmekordne Euroopa meister Ivar Kalma, eesti bridžimängija, mitmekordne Eesti meister, Eesti koondislane Maksim Karpov, Eesti bridžimängija, Eesti koondislane Tanel Kõivupuu, Eesti bridžimängija, mitmekordne Eesti meister, Eesti koondislane Peeter Lond, Eesti bridžimängija, mitmekordne Eesti meister, Nõukogude Liidu meister Leo Luks, Eesti bridžimängija, mitmekordne Eesti meister, Eesti koondislane Tomasz Sielicki, poola bridžimängija, Poola meister Hillar Sula, Eesti bridžimängija, mitmekordne Eesti meister, mitmekordne Nõukogude Liidu meister Margus Tuvikene, Eesti bridžimängija, mitmekordne Eesti meister Leo Võhandu, Eesti bridžimängija, Eesti meister, Eesti koondislane
Saalihokimängijate loend

Siin on loetletud saalihokimängijaid Risto Aab, eesti saalihokimängija, Eesti meister Peeter Heli, eesti saalihokimängija, Eesti koondislane Martin Karis, eesti saalihokimängija, mitmekordne Eesti meister, mitmekordne Eesti karika võitja, Eesti koondislane Rein Kivi, eesti saalihokimängija, Eesti koondislane Tiina Krutob, eesti saalihokimängija Tõnis Vähi, eesti saalihokimängija
Köievedajate loend

See artikkel loetleb köievedajaid Edgar Aabye, taani köievedaja, olümpiavõitja Edward Barrett, Briti köievedaja, olümpiavõitja Patrick Flanagan, USA köievedaja, olümpiavõitja Frederick Goodfellow, Briti köievedaja, olümpiavõitja William Hirons, Briti köievedaja, olümpiavõitja Frederick Humphreys, Briti köievedaja, olümpiavõitja Sidney Johnson, USA köievedaja, olümpiavõitja Conrad Magnusson, USA köievedaja, olümpiavõitja Frederick Merriman, Briti köievedaja, olümpiavõitja Edwin Mills, Briti köievedaja, olümpiavõitja August Nilsson, rootsi köievedaja, olümpiavõitja Oscar Olson, USA köievedaja, olümpiavõitja Eugen Schmidt, taani köievedaja, olümpiavõitja Henry Seiling, USA köievedaja, olümpiavõitja John James Shepherd, Briti köievedaja, olümpiavõitja Gustaf Söderström, rootsi köievedaja, olümpiavõitja Karl Staaf, rootsi köievedaja, olümpiavõitja Albert Ireton, Briti köievedaja, olümpiavõitja Charles Winckler, taani köievedaja, olümpiavõitja
Juhan Alas

Juhan Alas (21. märts 1874 Välta (Pöide vald) – 31. detsember 1963 Kuiste (Valjala vald)) oli eesti dendraariumirajaja. Pärast õpinguid ja töötamist Riias ostis ta augustis 1897 Erna von Essenilt (sündinud Möller) Valjala kihelkonda Sassi mõisa Kuiste külla talu ning abiellus 1903. aastal. Asutas 1930. aastatel Mihkel Ranna eeskujul dendraariumi. Maetud Valjala kalmistule. Juhan Alase dendraarium
Angus Cloud

Conor Angus Cloud Hickey (10. juuli 1998 Oakland – 31. juuli 2023 Oakland) oli iiri juurtega Ameerika Ühendriikide näitleja. Angus Cloud mängis Fezco nimelist narkodiilerit HBO teismeliste draamasarjas "Eufooria" (2019–2022). "Euphoria star Angus Cloud reveals Irish family connections and how he almost moved here before lucky break". Vaadatud 1. augustil 2023. Angus Cloud andmekogus IMDb (inglise) HBO noortesarja „Euphoria“ näitleja Angus Cloud suri vaid 25-aastaselt, Kroonika, 1.08.2023
Kodinsk

Kodinsk (vene keeles Кодинск) on linn Venemaal Krasnojarski krais, Kežma rajooni halduskeskus. Kodinsk asub Krasnojarskist ligikaudu 470 km kirdes. Linnast 11 km põhjas Angara jõe ääres paikneb Bogutšanski hüdroelektrijaam. Asula rajati 1977. aastal seoses Bogutšanski hüdroelektrijaama ehitusega. Lähedalasuva küla järgi sai asula nimeks Kodinskaja Zaimka. 1978. aastal sai asula aleviks ja nimeks Kodinski. Linnaõigused ja praeguse nime sai Kodinsk 1989. aastal. Кодинск "Мой Город" : Народная энциклопедия городов и регионов России. Vaadatud 1. augustil 2023
Postomino

Postomino (saksa keeles Pustamin, kašuubi keeles Postòminò) on küla Poolas Lääne-Pomorze vojevoodkonnas Sławno maakonnas, Postomino valla halduskeskus. Postomino asub Läänemerest 8,5 km kaugusel, Sławnost ligikaudu 14 km põhjas. Küla on esmamainitud 1301. aastal. Kuni 1945. aastani oli küla Saksamaa koosseisus. Wieś Postomino w liczbach Polska w liczbach. Vaadatud 1. augustil 2023 Pałac w Postominie Dwory i Pałace Polski. Vaadatud 1. augustil 2023
Iwin

Iwin (saksa keeles Elfenbusch) on küla Poolas Lääne-Pomorze vojevoodkonnas Szczecineki maakonnas Grzmiąca vallas. Iwin asub Grzmiącast umbes 7 km kagus ja Szczecinekist ligikaudu 15 km loodes.
1974. aasta NSV Liidu meistrivõistlused rahvusvahelises kabes

XX NSV Liidu meistrivõistlused rahvusvahelises kabes peeti Lvivis 1974. aastal. Kui eelmisel üheksateistkümnel tšempionaadil olid võitnud 5 mängijat, siis nüüd jõudis pjedestaali kõrgeimale astmele kuus mees – Moskva rahvusvaheline meister Vladimir Agafonov, kes oma senisel neljateistkümnel finaalturniiril polnud veel kordagi esikolmikussegi jõudnud.
Gini

Gini (inglise keeles guinea) oli Suurbritannias aastatel 1663–1814 vermitud veeranduntsine kuldmünt ja hiljem raha arvestusühik. Arvestusühikuna oli gini võrdne 21 šillingi ehk 1,05 naelsterlingiga. Ginides hinnastati Suurbritannias näiteks luksuskaupu, nagu rätsepaülikondi ja kunsti, maa ostu-müügitehinguid ning advokaadi- ja arstitasusid kuni kümnendsüsteemil põhinevale rahasüsteemile üleminekuni 1971. aastal. Ginides tehakse pakkumisi tänini võidusõiduhobuste enampakkumistel. Ginides raha arvestamisel on seetõttu Briti ühiskonnas tugev ülemklassile viitav konnotatsioon.
Salatsi liivi keel

Salatsi liivi keel on liivi keele kuju, mida rääkisid Liivimaal Salatsi jõe lähikonnas Liivi lahest idas elanud Salatsi liivlased. Salatsi liivi keelest on üleskirjutusi 17.–19. sajandist, kuid 21. sajandil on Salatsi liivi keeles kirjutatud ilukirjandust. Karl Pajusalu, Eberhard Winkler. Salatsi liivi keele teejuht. Tartu: Tartu Ülikooli Kirjastus 2023, lk 11.
Južna Morava

Južna Morava (serbia keeles Јужна Морава) on jõgi Põhja-Makedoonias ja Serbias. Kruševaci linnast 15 kilomeetri kaugusel ühineb Zapadna Moravaga Velika Morava jõeks. Jõe pikkus on 295 km, valgala pindala 15 390 km². Jõe ääres asuvad Leskovac, Vladičin Han, Grdelica jt asulad. "Velika Morava Basin" (PDF). Vaadatud 1. augustil 2023. "Statistical Yearbook оf the Republic of Serbia" (PDF). 2017. Vaadatud 1. augustil 2023.  Južna Morava – pildid, videod ja helifailid Wikimedia Commonsis
Żółtnica

Żółtnica (saksa keeles Soltnitz) on küla Poolas Lääne-Pomorze vojevoodkonnas Szczecineki maakonnas Szczecineki vallas. Żółtnica asub Szczecineki kesklinnast ligikaudu 8 km kagus. Wieś Żółtnica w liczbach Polska w liczbach. Vaadatud 1. augustil 2023
Zapadna Morava

Zapadna Morava (serbia keeles Западна Морава) on jõgi Serbias. Kruševaci linnast 15 kilomeetri kaugusel ühineb Južna Moravaga Velika Morava jõeks. Jõe pikkus on 184 km, valgala pindala 15 754 km². Zapadna Morava ääres asub Čačak. "Velika Morava Basin" (PDF). Vaadatud 1. augustil 2023. "Statistical Yearbook оf the Republic of Serbia" (PDF). 2017. Vaadatud 1. augustil 2023.  Zapadna Morava – pildid, videod ja helifailid Wikimedia Commonsis
Heino Lipu staadion

Heino Lipu staadion on Jõhvis aadressil Hariduse tänav 5 asuv kergejõustiku- ja jalgpallistaadion. Staadion avati Heino Lipu 100. sünniaastapäeval (21. juunil 2022), kuid selle esmane kasutuselevõtt oli 1970. aastal. Galerii: Eesti teatenelikul jäi Jõhvis rahvusrekordist pisut vajaka Heino Lipu staadion - ESR Heino Lipu staadion Eesti spordiregistris Maailma parim kettaheitja teeb MM-i peaproovi Jõhvis Delfi, 1. august 2023
Kohvipaus

Kohvipaus on kohvik Tartus ja Tallinnas. Kohvipausi asutajad on Marge Issak ja Toomas Issak, kes said inspiratsiooni kohviku asutamiseks välisreisidel kogetud kohvikuelamustest. Nende sõnul eristub Kohvipaus teistest kohvikutest kiirete ja tervislike toitude poolest. Esimene Kohvipausi kohvik asus Tartu avaturul. 2009. aasta sügisel kolis Kohvipausi kohvik Tartu vanalinna, Rüütli ja Küütri tänava nurgal asuvasse 19. sajandist pärit hoonesse, kus on läbi aegade asunud poeruumid. Kohviku avamiseni asus ruumides rõivapood Hevian. 2016. aastal avati esimene Kohvipausi kohvik Tallinnas Rävala pst 2. Kolm aastat hiljem avati ka teine kohvik Tallinnas Hobujaama peatuse vastas (Narva mnt 7). 2017. aastal pälvis Kohvipausi Rävala pst kohvik 107 osaleja seast Tallinna kesklinna kauneima vaateakna tiitli. Ka 2022. aastal pälvis Rävala Kohvipaus Tallinna kesklinna kauneima vaateakna auhinna. "Kohvipaus ootab kiirustajaid". Majandus. 11. detsember 2009. Vaadatud 1. augustil 2023. "15. oktoober – Tartu Ekspress by Rasmus Rekand – Issuu". issuu.com (inglise). 16. oktoober 2009. Vaadatud 1. augustil 2023. "6938 Elamu Tartus Rüütli 8, 18.saj. • Mälestiste otsing • Mälestised". register.muinas.ee. Vaadatud 1. augustil 2023. "Kohvipaus kohvikud Tartus ja Tallinnas – Avatud iga päev". Kohvipaus kohvik Tallinnas ja Tartus. Originaali arhiivikoopia seisuga 1. august 2023. Vaadatud 1. augustil 2023. "Fotod: selgusid Tallinna Kesklinna kaunimad vaateaknad". Tallinn. 30. jaanuar 2017. Vaadatud 1. augustil 2023. "Selgusid Kesklinna kauneimad jõuluvaateaknad | Tallinn". www.tallinn.ee. 23. detsember 2022. Vaadatud 7. augustil 2023. Koduleht
Ella Kikas-Tomson

Ella Kikas-Tomson (sündinud 1902) oli Eesti käsitöömeister ning ettevõtja. 1930. aastal asutas ta rahvapäraselt tikitud rõivaste töökoja. Tootmisaparaatide kasutuselevõtu järel sai Kikas-Tomsoni ettevõttest esimene Eesti rahvarõivaste masintootja ning rahvarõivaste tootmise tööstusharu liider. Lisaks masintoodetud rõivastele müüs ta ka käsitööna valminud rahvapäraste ornamentidega pesu. Aleksei Šiškin (2. juuli 2023). "Vabariigi ärinaised: millega tegelesid Eesti naisettevõtjad 1939. aastal?". Äripäev. Vaadatud 1. august 2023.
Isikute loend, kellelt on Nõukogude Liidu kodakondsus ära võetud

Mittetäielik loend isikutest, kellelt on Nõukogude Liidu kodakondsus ära võetud. Sulgudes kodakondsuse äravõtmise aasta. Lev Trotski (1932) Vladimir Ipatjev (1937) Aleksei Tšitšibabin (1937) Juri Lomonossov (1945) Valeri Tarsis (1966) Karen Šahnazarov (1970) Žores Medvedev (1973) Valeri Tšalidze (1973) Aleksandr Solženitsõn (1974) Eduard Limonov (1974) Efim Etkind (1974) Vladimir Maksimov (1975) Natalija Solženitsõna (1976) Mihhail Voslenski (1976) Tomas Venclova (1977) Aleksandr Zinovjev (1978) Petro Hrihorenko (1978) Galina Višnevskaja (1978) Mstislav Rostropovitš (1978) Oskar Rabin (1978) Viktor Kortšnoi (1979) Georgi Vins (1979) Igor Glagolev (1979) Eduard Kuznetsov (1979) Aleksandr Ginzburg (1979) Valentin Moroz (1979) Mark Dõmšitš (1979) Viktor Nekrassov (1979) Vassili Aksjonov (1980) Lev Kopelev (1981) Raissa Orlova (1981) Vladimir Voinovitš (1981) Mihhail Heller (1983) Georgi Vladimov (1983) Juri Ljubimov (1984, kodakondsus taastati 1989) Igor Šelkovski (1985) Margus Reemets (1985) Juri Orlov (1986) Nadija Svitlitšna (1986) Natan Štšaranski (1986) Valdo Randpere (1987) Irina Ratušinskaja (1987) Igor Geraštšenko (1987) Anatoli Korjagin (1987) Mõkola Rudenko (1988) Paruyr Hayrikyan (1988) Isikud, kelle kodakondsus taastati Mihhail Gorbatšovi 15. augusti 1990 ukaasiga: Valeri Tarsis (1966) Karen Šahnazarov (1970) Valeri Tšalidze (1973) Aleksandr Solženitsõn (1974) Natalija Solženitsõna (1976) Mihhail Voslenski (1976) Oskar Rabin (1978) Viktor Kortšnoi (1979) Georgi Vins (1979) Igor Glagolev (1979) J. A. Novikov (1979) Vassili Aksjonov (1980) Lev Kopelev (1981) Raissa Orlova (1981) Vladimir Voinovitš (1981) Georgi Vladimov (1983) Igor Šelkovski (1985) Margus Reemets (1985) Juri Orlov (1986) Irina Ratušinskaja (1987) Igor Geraštšenko (1987) Anatoli Korjagin (1987) Mõkola Rudenko (1988) Указ Президента СССР от 15 августа 1990 года № 568 «Об отмене Указов Президиума Верховного Совета СССР о лишении гражданства СССР некоторых лиц, проживающих вне пределов СССР // Ведомости СНД и ВС СССР. — 1990. — № 34. — ст. 652. Частичный список лишённых гражданства СССР, ru.wikipedia.org
IQ-kvartal

IQ-kvartal (vene keeles IQ-квартал) on kahest kõrghoonest ja kahest pilvelõhkujast koosnev polüfunktsionaalne hoonestik, mis asub Moskva rahvusvahelise ärikeskuse (Московский международный деловой центр «Москва-Сити» (ММДЦ «Москва-Сити»)) krundil nr 11 Moskvas, Venemaal. IQ-kvartali kogupindala on 201 430 m². Pilvelõhkujaid nimetatakse Torn 1 ja Torn 2, millest viimane on kõrgeim, ning kõrghoone on tuntud kui IQ-kvartali hotell või Torn 3. Kompleksi ehitamist alustati 2008. aastal ja see lõpetati 2016. aastal. 42 maapealse korrusega Torn 2 on kompleksi kolmest hoonest kõrgeim (167 m). Kõrguselt järgmine on 33-korruseline ja 124 meetri kõrgune Torn 1. Mõlemad hooned toimivad büroodena. Madalaim hoone on IQ-kvartali hotell ehk lihtsalt Torn 3, mis on 85 m kõrgune ja toimib nii hotelli kui ka elamispinnana (hoones on 207 korterit). 2019. aasta kevadel kolisid hoonestikku kolm Venemaa Föderatsiooni ministeeriumit: majandusarengu-, tööstus- ja kaubandus- ning digiarengu, kommunikatsiooni ja massimeedia ministeerium koos nende alluvuses olevate teenistuste ja ametitega. Vene-Ukraina sõja ajal, 2023. aasta suvel, said mitmed hooned droonirünnakute käigus kahjustusi. GmbH, Emporis. "iQ Quarter Tower 1, Moscow | 359393 | EMPORIS". www.emporis.com. Originaali arhiivikoopia seisuga 22. juuni 2018. Vaadatud 22. juunil 2018. GmbH, Emporis. "iQ Quarter Tower 2, Moscow | 359394 | EMPORIS". www.emporis.com. Originaali arhiivikoopia seisuga 22. juuni 2018. Vaadatud 22. juunil 2018. "IQ-Quarter Complex - The Skyscraper Center". www.skyscrapercenter.com. Vaadatud 22. juunil 2018. GmbH, Emporis. "iQ Quarter Hotel, Moscow | 359396 | EMPORIS". www.emporis.com. Originaali arhiivikoopia seisuga 22. juuni 2018. Vaadatud 22. juunil 2018. "#ЧТОПРОИСХОДИТ: Максим Орешкин о переезде министерств в «Москва-Сити»". Originaali arhiivikoopia seisuga 20. märts 2019. Vaadatud 19. märtsil 2019. EMMA BURROWS (2. august 2023). "Drone attacks in Moscow's glittering business district leave residents on edge". apnews.com (inglise). AP News. Vaadatud 2. augustil 2023. "Радио Свобода / Radio Svoboda (ru)". Telegram. Vaadatud 30. juulil 2023. Беспилотник снова врезался в башню Москва-Сити, 1. august 2023  IQ-kvartal – pildid, videod ja helifailid Wikimedia Commonsis
Nerida Wilson

Nerida Gaye Wilson on Austraalia molekulaarbioloog, kes on spetsialiseerunud mereselgrootute liigilise mitmekesisuse, taksonoomia, fülogeenia ja fülogeograafia uurimisele. Nerida Wilson sai bakalaureusekraadi 1998. aastal Melbourne'i Ülikoolist ja 1999. aastal Queenslandi Ülikoolist ning doktorikraadi (PhD) 2004. aastal Queenslandi ülikoolist. Ta oli järeldoktor aastatel 2005–2006 Auburni ülikoolis ja 2007–2010 Scripps Institution of Oceanographys. 2010. aastal naasis Wilson Austraaliasse, kus esialgu töötas teadurina Austraalia muuseumis. Alates 2014. aastast töötab ta Lääne-Austraalia muuseumis (vanemteadurina kuni 2017. aastani, seejärel molekulaarse süstemaatika üksuse juhina). Marine Biodiversity and Evolution. Nerida G. Wilson. biodiversitymarine.com.edu Koduleht Marine Biodiversity and Evolution. Nerida G. Wilson. biodiversitymarine.com
Greg Rouse

Greg W. Rouse on ameerika merebioloog, kes on spetsialiseerunud merefauna liigilise mitmekesisuse uurimisele. Greg Rouse pn saanud Queenslandi Ülikoolist bakalaureuse- ja magistrikraadi ning Sydney Ülikoolist doktorikraadi (PhD). Alates 2006. aastast töötab Rouse Scripps Institution of Oceanography merebioloogia teadusüksuses. Ühtlasi on ta Scrippsi bentaali selgrootute kogu kuraator ja California Ülikooli San Diegos merebioloogia distingeeritud professor. Biography. grouse.scrippsprofiles.ucsd.edu Greg Rouse. grouse.scrippsprofiles.ucsd.edu Greg Rouse. scripps.ucsd.edu
Henry George

Henry George (2. september 1839 Philadelphia – 29. oktoober 1897 New York) oli Ameerika Ühendriikide poliitiline majandusteadlane ja ajakirjanik. Tema kirjutised olid 19. sajandi Ameerikas ülipopulaarsed. Ta andis inspiratsiooni majandusfilosoofiale, mida tuntakse kui georgismi, uskumust, et inimesed peaksid omama ise toodetud väärtust, kuid maaväärtuse (sh loodusvarad) majanduslik väärtus peaks kuuluma võrdselt kõigile ühiskonnaliikmetele. George väitis, et maaväärtuste ühekordne maksustamine looks produktiivsema ja õiglasema ühiskonna. Tema tähtteost "Progress ja vaesus" (originaalpealkiri "Progress and Poverty", 1879) müüdi miljoneid eksemplare üle maailma. Raamat uurib suureneva ebavõrdsuse ja vaesuse paradoksi majandusliku ja tehnoloogilise progressi taustal. George oli mitu aastat ajakirjanik ning tema kirjutiste ja kõnede populaarsus viisid ta kandideerima New Yorgi linnapea ametikohale 1886. aastal. George sai surmava insuldi oma teisel linnapea kampaanial 1897. aastal. Hinnanguliselt osales tema matustel 100 000 inimest. George'i ideid ja pärandit arutatakse ja uuritakse tänaseni. Tema töö on mõjutanud selliseid suuri isiksusi nagu Winston Churchill, Sun Zhongshan ja Martin Luther King Jr. "Excerpt from Henry George Progress and Poverty 1879 < 1876-1900 < Documents < American History From Revolution To Reconstruction and beyond". www.let.rug.nl. Vaadatud 2. augustil 2023. "Historical Echoes: Henry George – NYC Mayoral Candidate and Best-Selling, Self-Educated Political Economist". Liberty Street Economics (Ameerika inglise). 6. jaanuar 2012. Vaadatud 2. augustil 2023.
Meredith Leam Jones

Meredith Leam Jones (1926 – 1996) oli ameerika zooloog, kes oli spetsialiseerunud selgrootute uurimisele rõhuasetusega nende taksonoomiale. Jones sai California Ülikoolist Berkeleys 1948. aastal bakalaureusekraadi, 1952. aastal magistrikraadi ja 1956. aastal doktorikraadi (PhD). Aastatel 1960–1964 töötas ta Ameerika Loodusloomuuseumis selgrootute osakonna kuraatori assistendina. 1964. aastal asus tööle USA Rahvuslikku Loodusloomuuseumi, kus ta oli kuni 1970. aastani selgrootute zooloogia osakonna kaaskuraator ja seejärel kuni pensionile jäämiseni (1989. aastal) sama osakonna usside divisjoni kuraator. Record Unit 9573. siarchives.si.edu
Maurice Caullery

Maurice Jules Gaston Corneille Caullery (5. september 1868 Bergues – 13. juuli 1958 Pariis) oli prantsuse bioloog, kes oli spetsialiseerunud ainuraksete ja mereselgrootute uurimisele. Maurice Caullery lõpetas Pariisis kõrgkooli École normale supérieure. 1895. aastal kaitses ta Pariisi ülikoolis väitekirja "Contributions à l'étude des Ascidies composées" (mantelloomaliste hulka kuuluvatest merituppedest). Aastatel 1903–1909 töötas ta õppejõuna Sorbonne'is. 1945. aastal oli ta Prantsuse Teaduste Akadeemia president. 1920 – valiti Ameerika Kunstide ja Teaduste Akadeemia välisliikmeks 1928 – valiti Prantsuse Teaduste Akadeemia liikmeks 1930 – valiti Edinburghi Kuningliku Seltsi välisliikmeks 1948 – valiti Londoni Kuningliku Seltsi välisliikmeks 1958 – Darwini-Wallace'i medal